b'\n_START_ARTICLE_\nMico Asen\n_START_SECTION_\nVladanje\n_START_PARAGRAPH_\nMica Asen je pri\xc5\xa1el na bolgarski prestol s poroko z Marijo, h\xc4\x8derko carja Ivana Asena II. in Irene Epirske. Datuma njegovega rojstva in smrti nista znana. Nejasni  so tudi njegove predhodniki in njegovo ime, ki se sicer najde v uradnih kontekstih, vendar ni pomanj\xc5\xa1evalnica imena Mihael. Njegova kariera, ki bi ga omogo\xc4\x8dila prepoznati kot Mihaela, sina ruskega kneza in ogrskega bana Rostislava Mihajlovi\xc4\x8da,   ni opisana v nobenem bizantinskem viru. Omenjen ni tudi noben drug \xc4\x8dlan rodbine \xc4\x8cernigov. Mico je, tako kot njegov naslednik Konstantin Tih, naslov Asen najverjetneje  privzel po prihodu na prestol._NEWLINE_Bolgarski cesar je postal po umoru \xc5\xbeeninega bratranca Kolomana II. Asena leta 1256. V prestolnici Trnovo in Preslavu je imel nekaj podpore, ve\xc4\x8dina pode\xc5\xbeelskega plemstva pa ga je sovra\xc5\xbeila. Po nejasnem in neuspe\xc5\xa1nem pohodu proti nikejskemu cesarju Teodoru II. Laskarisu, je izgubil tudi zaupanje podlo\xc5\xbenikov. _NEWLINE_Ko je plemstvo namesto njega za carja izvolilo Konstantina Tiha, je Mico z dru\xc5\xbeino leta 1257 pobegnil iz prestolnice in se posku\xc5\xa1al upirati najprej v Preslavu in zatem v Mesembriji (zdaj Neseb\xc4\x83r). Cesarju Mihaelu VIII. Paleologu je v zameno za azil in posestvo  prepustil Mesembrijo in njeno okolico in dobil zato\xc4\x8di\xc5\xa1\xc4\x8de v Nikeji. Kasneje je dobil zemljo v Troadi, kamor se je preselil z dru\xc5\xbeino. Datum njegov smrti ni znan, zgleda pa, da je umrl kmalu po letu 1277/1278, ko je s pomo\xc4\x8djo bizantinskega cesarja Mihaela VIII. Paleologa zahtevnih za bolgarski prestol postal Micov sin Ivan Asen III.'